Jesus was moeg | Boodskap vir Vandag
Home » Augustus » Jesus was moeg
Voeg hierby die onverwerkte skok en hartseer van Johannes die Doper se wrede dood, dan verbaas dit ons geensins dat Jesus in dié omstandighede wou wegkom om op ŉ stil plek te gaan rus nie. Want Jesus was moeg.
Wie na hierdie menslike kant van Jesus kyk, kan maklik dink dat dit Jesus se aanspraak op goddelike gesag en mag ophef. Tog is presies die teenoorgestelde waar. Sy menslikheid verdiep hier juis die misterie van sy goddelikheid. En dit bied ons ŉ verrassende blik op die andersheid van God sy Vader.
Aangrypend stel die teoloog Debie Thomas dit: “These glimpses of Jesus’ human life take nothing away from Jesus’ divinity: they enhance it, making it richer and all the more mysterious. They remind us that the doctrine of incarnation truly is Christianity’s best gift to the world. God – the God of the whole universe – hungers, sleeps, eats, rests, withdraws and grieves. In all of these mundane but crucial ways, our God is like us. Our God rests.”
Ja, in en deur sy menslikheid – so getuig Jesus se lewe – is God nie alleen sóós ons nie, maar ook bý ons – altyd. Ook wanneer ons moeg en moedeloos word.
Wat ŉ troos om dít te weet.
Here, wat ŉ troos om te weet dat U tydens u aardse lewe ook moeg was. En daarom verstaan wanneer ons moeg word. Amen.
← Om ŉ skaduwee vir ander te wees
Die soeke na stilte en rus →